Anugerah Nasyid Malaysia 2020

Anugerah Nasyid Malaysia 2020 atau ANAM 2020 merupakan sebuah program anugerah di Malaysia. Ia bertujuan untuk memberi pengiktirafan dan penghormatan tertinggi bagi penggiat industri nasyid khususnya di Malaysia. ANAM 2020 merupakan penganjuran kali pertama bagi Anugerah Nasyid Malaysia (ANAM). Ia dianjurkan oleh Majlis Usahawan Nasyid Malaysia (Munsyid Malaysia). Ia mendapat sokongan dan kerjasama daripada Kementerian Komunikasi dan Multimedia Malaysia (KKMM), Jabatan Perdana Menteri (Hal Ehwal Agama) dan RTM sebagai penyiar rasmi.

Anugerah ini juga menjadi salah satu langkah awal ke arah penganjuran Festival Nasyid Antarabangsa Malaysia, sejajar dengan status negara sebagai 'The Home of Contemporary Nasyeed' di persada dunia, tahun 2021.

Malam kemuncak ANAM 2020 dihoskan oleh Hafiz Hamidun dan Fara Fauzana, manakala Farihin Abdul Fatah pula bertindak selaku ketua juri.

Kategori 
ANAM 2020 mempertandingkan tiga jenis anugerah iaitu anugerah berdasarkan undian peminat, anugerah berdasarkan penilaian juri dan anugerah khas.

Berdasarkan undian peminat 
Terdapat tiga anugerah yang dipertandingkan bagi kategori anugerah berdasarkan undian peminat, iaitu Artis Nasyid Pilihan; Artis Nasyid Baharu Pilihan dan Artis Nasyid Nusantara Pilihan. Kategori ini dinilai berdasarkan undian peminat di laman sesawang rasmi anugerah.

Berdasarkan penilaian juri 
Terdapat lima anugerah yang dipertandingkan bagi kategori anugerah berdasarkan penilaian juri, iaitu Video Muzik Terbaik; Rakaman Lagu Nasyid Terbaik; Vokal Nasyid Terbaik; Susunan Muzik Nasyid Terbaik; Lirik Nasyid Terbaik; dan anugerah tertinggi, Lagu Nasyid Terbaik. Penjurian ANAM 2020 membabitkan lapan juri profesional daripada kalangan penggiat muzik berpengalaman dan tanggungjawab ketua juri digalas Farihin Abdul Fatah. Antara individu yang turut menjadi juri ialah Habsah Hassan.

Khas 
Terdapat dua anugerah khas yang dikhususkan kepada individu atau kumpulan yang memperoleh pencapaian tertinggi dalam kerjaya, iaitu Anugerah Kembara dan Anugerah Khalifah.

Pemenang 
Berikut merupakan senarai pemenang ANAM 2020.

Rujukan 

Anugerah Nasyid Malaysia
Rancangan televisyen RTM